V tomto článku nájdete:
- Prvá výrobná linka
- Prvé kotúčové brzdy
- Prvé autorádio
- Prvá automatická prevodovka
- Prvé elektrické okná
- Prvá klimatizácia
- Prvé bezpečnostné sklo
- Prvý posilňovač riadenia
- Prvé vstrekovanie paliva
- Prvá CVT prevodovka
- Prvý tempomat
- Prvé bezpečnostné pásy
- Prvé turbo
- Prvý pohon všetkých kolies
- Prvé vyhrievané sedadlá
- Prvý airbag
- Prvý systém ABS
- Prvý systém GPS
- Prvý CD menič
- Prvá dotyková obrazovka
Zamýšľali ste sa niekedy nad tým, koľko technologických vymožeností sa skrýva vo vašom aute?
Pri detailnejšom skúmaní v ňom totiž nájdeme obrovské množstvo rôznych vynálezov, ktoré historicky menili pohľad spoločnosti na osobný automobil.
Už od januára roku 1886, keď si Karl Benz nechal patentovať svoje prvé vozidlo poháňané benzínovým motorom, investujú automobilové firmy obrovské sumy peňazí do hľadania nových riešení, technológií, materiálov a komponentov.
Aj preto dnes máme vozidlá s poloautonómnym riadením, multimediálne systémy a bezpečnostných asistentov. Dokážu napríklad odhaliť nebezpečenstvo skôr, než vodič stihne zareagovať.
Cesta inovácií však nebola ani zďaleka jednoduchá. Zavedenie nových patentov do výroby sa často ukázalo ako komplikované a zákazníci ich neraz prijímali s nevôľou. Niektoré patenty neprežili viac ako jednu generáciu, zatiaľ čo iné sa stali pravidelnou súčasťou výbavy každého automobilu.
Pripravili sme zoznam dvadsiatich inovácií, ktoré sú jedinečným pohľadom na históriu automobilov a ich technologický pokrok. Niektoré prvky sú už v dnešných automobiloch bežným štandardom, no je zaujímavé pripomenúť si, kto stál za ich zrodom.
Skôr, než prišiel americký vynálezca a podnikateľ Henry Ford s nápadom vyrábať svoj ikonický model T hromadne, bola výroba automobilov pomalým a drahým procesom.
V roku 1908 však Ford svetu predstavil svoj ekonomický model, podľa ktorého sa automobily skladali na montážnej linke, pričom každý pracovník vykonával iba jednu jednoduchú prácu.